cyanic-selkie/wikianc huggingface dataset:
Zillur Rahman
Zillur Rahman (født 9. mars 1929, død 20. mars 2013 ) var president i Bangladesh og senior presidium-medlem av Awami League. Han ble erklært til den nittende presidenten i Bangladesh av den bangladeshiske valgkommisjonen i Bangladesh den 11. februar 2009. Rahman ble derfor tatt i ed som president den 12. februar 2009.
Etter den andre verdenskrigen ble Rahman utnevnt til generalsekretær av det bangladeshiske politiske partiet Awami League i 1972. Han ble valgt som medlem av parlamentet etter valget i 1973. Etter drapet på Bangladeshs første president Sheikh Mujibur Rahman, ble Zillur Rahman, sammen med flere politiske kollegaer, arrestert av den militære juntaen, og tilbrakte etter det de neste fire årene i fengsel.
Rahman giftet seg med Awami League-politikeren Ivy Rahman, som da satt som sekretær i partiet. Ivy Rahman ble drept i 2004 i et granat-angrep i Dhaka som ble gjennomført av islamistiske terrorist-organisasjonen Harkat ul Jihad al Islami (HUJI).
Fredrik Amundgård
Fredrik Amundgård (født 12. januar 1989) er en norsk friidrettsutøver som har spesialisert seg på kulestøt og diskos. Han representerer IL Tyrving.
Han har 7.-plass i diskos fra junior-VM 2008 som beste internasjonale resultat. Der kastet han 56,75 meter. På nasjonalt nivå har han gull i både kulestøt og diskos fra junior-NM i 2008 og bronse i diskos fra NM samme år.
Han ble tatt ut til EM i friidrett 2010, men meldte forfall på grunn av skade.
Hans personlige rekorder er 16,54 i kulestøt og 63,72 i diskos.
Guglielmo Sanfelice d’Acquavilla
Guglielmo Sanfelice d'Acquavilla (født 14. april 1834 i Aversa i Italia, død 3. januar 1897 i Napoli) var en av Den katolske kirkes kardinaler. Han var erkebiskop av Napoli 1878–1897.
Tulle
François Hollande var ordfører i Tulle fra 2001 til 2008.
Befolkningsutvikling
Antall innbyggere i kommunen Tulle
Bjørn Godøy
Bjørn Godøy (født 22. desember 1969 i Ålesund) er en norsk manusforfatter og filmskaper, historiker og sakprosaforfatter.
Utdannelse
Godøy tok i 1994 en B.A. i filmproduksjon og filmvitenskap ved Southern Illinois University at Carbondale. Som eksamensfilm laget han en 25 minutter lang dokumentar om et norsk-amerikansk tettsted i Minnesota, som i 1994–95 ble vist på PBS-nettverket i flere stater. I 1999 ble han Cand. Philol. i historie ved Universitetet i Oslo med en hovedoppgave om den amerikanske okkupasjonen av Okinawa under og etter andre verdenskrig. Han har senere tatt en årsenhet i norsk og fullført praktisk-pedagogisk utdannelse (PPU).
Film og tv
Fra 2000 til 2005 jobbet han som researcher, manusforfatter og regissør på tv-serien Alt for Norge (TV 2 2005). Senere skrev han blant annet manus til den animerte kinofilmen Nå skal du høre (2005), novellefilmen Brakkvann (2007), og tv-serien Thor Heyerdahl – på jakt etter paradiset (NRK 2007). Han har vært historisk ansvarlig på den norske versjonen av tv-serien Hvem tror du at du er? (2011, 2013, 2014, 2017) samt på Datoen (2015).
Margot Honecker
Margot Honecker (født Feist; 17. april 1927 i Halle, Tyskland, død 6. mai 2016 i Santiago, Chile) var minister for Volksbildung i Den tyske demokratiske republikk (DDR) fra 1963 til 1989, og var gift med Erich Honecker.
Bakgrunn
Hun var datter av en skomaker og en fabrikkmedarbeider. Hun arbeidet etter skolen som sekretær og telefonist, og var fra 1938 til 1945 medlem av Bund Deutscher Mädel, slik som de fleste unge jenter den gang. Hennes bror, Manfred Feist, var senere leder av avdelingen for utenriksinformasjon under SEDs sentralkomité.
Politisk karriere
I 1945 ble hun medlem av Kommunistische Partei Deutschlands. I 1946 ble hun medlem av SED og fikk arbeid ved Freier Deutscher Gewerkschaftsbund i Halle. Hun var dessuten aktiv i Freie Deutsche Jugend. I 1949/1950 ble hun medlem av Volkskammer. Med sine 22 år var hun parlamentets yngste medlem.
New Balance Indoor Grand Prix 2018
New Balance Indoor Grand Prix 2018 var et internasjonalt friidrettsstevne som ble arrangert 10. februar 2018, i Reggie Lewis Center i Boston i USA. Stevnet var en del av IAAF World Indoor Tour.
Margot Honecker
Politisk karriere
Det var i forbindelse med det politiske arbeidet at hun møtte Erich Honecker. Han var gift og hadde en datter, men skilte og giftet seg umiddelbart etter med Margot, som måneder innen hadde født hans barn, Sonja.
Da hun i 1963 ble undervisningminister var målet å skape en ny 'sosialistisk generasjon' av tyskere. Hun stod bak det sosialistiske enhetsutdannelsessystem, likesom hun fra 1978 innførte obligatorisk forsvarsundervisning med våpentrening i skolene, selv om initiativet møtte massiv motstand fra både kirken og mange foreldre. Hun var også ansvarlig for den tvungne adopsjonen av barn av politiske dissidenter og såkalte republikkflyktninger.
New Balance Indoor Grand Prix 2018
En del rekorder ble satt:
Øvelser markert i fet skrift inngår i IAAF World Indoor Tour.
Margot Honecker
Margot Honecker etter 1989
Etter die Wende i 1990 flyktet hun i desember 1991 med sin mann til Moskva via den chilenske ambassade for å unngå rettsforfølgelse. Mens Erich Honecker ble utlevert av den russiske regjeringssjef Boris Jeltsin til de tyske myndigheter til rettsforfølgelse, reiste Margot over til deres datter Sonja Yánez (født Honecker i 1951) i Santiago de Chile. Sonja bodde der med sin chilenske mann Leo Yánez og sønn Roberto Yánez.
Den kreftsyke Erich Honecker fikk i januar 1993 av humanitære grunner, tillatelse til å reise over til sin kone og datter i Chile, hvor han døde i mai 1994.
Familien Honeckers eiendom i Tyskland ble beslaglagt av myndighetene etter DDR-regimets fall, og Margot Honecker førte etterfølgende en rettssak mot regjeringen for å få eiendommen tilbake. Hun tapte saken i 1999.
I 2000 utgav den tidligere generalsekretær for Chiles kommunistiske parti boken Gespräche mit Margot Honecker über das andere Deutschland, hvori Honecker forteller om DDRs historie fra sitt synspunkt.
Hun ble i juli 2008 hedret med en orden av Nicaraguas president Daniel Ortega for å ha arbeidet iherdig for sosialismens sak og for å ha hjulpet Nicaragua. Ordenen ble tildelt både Margot Honecker og hennes avdøde ektemann.
Nicholas Kaldor
Nicholas Kaldor, baron Kaldor (født Káldor Miklós 12. mai 1908 i Budapest i Ungarn, død 30. september 1986 i Cambridgeshire i Storbritannia) var en britisk samfunnsøkonom ved University of Cambridge (1965–1975). Han har kommet med viktige bidrag i teorien inntektsfordeling, økonomisk vekst og velferd. Kaldor var også interessert i konjunkturer. Han var også mye brukt som rådgiver for internasjonale organisasjoner og den britiske regjeringen. Sammen med John Hicks utviklet han Kaldor-Hicks-kriteriet, en svakere variant av Pareto-kriteriet som benyttes mye i velferdsøkonomi og nytte-kostnadsanalyser.
Deraeocorinae
Deraeocorinae er en delgruppe (underfamilie) av bladteger, en familiegruppe av tegene.
Deraeocorinae tilhører nebbmunnene som har det til felles at munndelene er sugende og at de suger opp næringen. Nebbmunner lever av plantesaft fra planter og trær, men noen få bladteger er rovdyr i perioder eller visse stadier i livet og suger ut kroppsvæske fra andre dyr.
Teger har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte.
Systematisk inndeling / slekter
Bladteger er den mest artsrike familien av teger (Heteroptera), med over 10 000 kjente arter. Nye arter oppdages fortsatt, men det er mest i de varme områdene av verden. Særlig regnskogene har et rikt artsmangfold.
Southside Spinners
Southside Spinners var et nederlandsk samarbeidsprosjekt med dj-ene Marco Verkuylen (alias Marco V), Benjamin Kuyten (alias Benjamin Bates), Jesse og Thomas Hagenbeek. Den eneste låta Southside Spinners ga ut var trance-låta Luvstruck, som ble en hit på begynnelsen av 2000-tallet. Blant annet fremførte de den på det britiske tv-programmet Top of the Pops. Luvstruck har i ettertid blitt mikset og utgitt av en rekke artister.
Engebret Soot
Engebret Soot (født 26. mai 1786 på Soot under Søndre Mangen i Aurskog i Akershus, død 3. mars 1859 i Strømsfoss i Aremark kommune i Østfold ) er kjent som Haldenkanalens far. Han bygde sluser og kanaler for transport av båter og tømmer. Han ble respektfullt omtalt av forfatterne Jonas Lie og Aasmund Olavsson Vinje.
Bakgrunn
Engebret Olsen Soot ble født på husmannsplassen Soot under Søndre Mangen i Aurskog i Akershus amt, som sønn av Ole Jensen og Giøran Gudmundsdatter. Han fikk ingen utdannelse, men det fortelles at han som ungdom lå og leste en gammel fysikkbok i fristundene ute på slåttemarken.
Engebret Soot var ikke mer enn 18 år da smed- og tømmerlærlingen tok fatt på sin store interesse for vassdrag og bygde en kvern i Sotbekken. Etter oppmykingen av sagbruksprivilegiene i 1818, da skogeierne igjen fikk lov til å drive sagbruk på egen grunn, bygde Soot sagbruk, dammer og fløterenner over alt i Aurskog og omegn.
I 1824 ba grossererne fra Fredrikshald ham om å forenkle tømmertransporten fra Stora Lee i Sverige til Fredrikshaldsvassdraget. Soot bygde Norges første kanal på Østre Otteid i årene 1825 til 1827. Den nye kanalåpningen på 775 meter førte til en sterk økning av tømmertilførselen til Halden. Samtidig steg tømmerprisene og velstanden omkring Stora Le.
I 1849 kunne han åpne Soots kanal, Norges første sluseanlegg. Byggingen av Brekke sluser startet han våren 1852. Den 7. juni 1853 sto slusene klare til bruk, på rekordtid. Og i 1857 var Krappeto-anlegget klart. I 1858 passerte 414 båt-transporter med i alt 950 passasjerer gjennom slusene. Den 3. mars 1859 døde Engebret Soot i Strømsfoss i Aremark, og slapp således å oppleve at hans første anlegg ble ødelagt av flom.
Sootdynastiet
··Noen rik mann ble ikke Engebret Soot. Han hadde sans for andre verdier enn det som kunne måles i pengeformue. Så glad i musikk var Engebret Soot at han reiste til Christiania for å høre Ole Bull. Men han kom for sent, en episode Jonas Lie har skildret: ··– Jeg har reist tretten Mile idag for at høre Dig... ··– Ja, men imorgen... ··– ...maa jeg være i Aremark. Du får spille for mig, Ole Bull! ··«De to betragter hverandre; – det var de to fysisk bedst udrustede Mænd Norge dengang eiede, – og to mere geniale Kraftansigter har sjelden stirret ind i hinanden. De begreb hverandre, og lidt efter sidder Ole Bull med sin Guarnerius i Sengen og spiller for Bjørnen ved Sengkanten. At Bjørnen stridgraad og tørrede sig med Labben, er det ingen Tvil om, og Bull spillede i en Begeistring, som han stod til Eksamination til selve Dovregubben.
Minnehefte om Engebret Soot
I Grete Brustad Nilsens minnehefte om Engebret Soot heter det at han var «uforfærdet» like til det siste: «Kort før han døde ble han tilkalt til Tistedalen, da de ønsket å rådspørre han om en ny dam nede ved fossen. En tynn spire var lagt over elveleiet, og i sin iver for å demonstrere sine ideer om dambyggingen, dro han uten videre ut på spiren. De andre ble så forskrekket da de fikk se den gamle mannen stå like ved fossestupet på dette balansebrettet, at de ikke turde å snakke til ham.»
··Asmund Olavsson skrev diktet «Ingebret Soot». Her er det fjerde av fem vers:
26. mars 1856 ble åtte brudepar viet i Asak kirke. Det fortelles at transporten over Femsjø-isen gikk på en spesialbygd langslede for full hornmusikk. Ansvarlig for dette storbryllupet og forlover i alle åtte bryllupene var Engebret Soot. Denne sjøllærte kanalbyggeren, som balanserte over Tistedalsfossen like før sin død, brakte nye vannveier og dampbåter til Haldenvassdraget.
Han var godt likt av arbeiderne, Engebret Soot. Vanlig arbeidsfolk hadde jo ikke stort å rutte med i 1854. Da måtte bygdefolket klare seg med den maten de greide å dyrke, jakte og fiske sjøl. Og kommunikasjonene var dårlige. For sju av Soots arbeidere måtte det derfor være storveis å bli spandert spesialtransport over Femsjøisen til deres sju-dobbelt bryllup i Rokke kirke.
Leistus fulvibarbis
Leistus fulvibarbis  er en av billene i delgruppen (underfamilien) rovløpere (Nebriinae) i familiegruppen løpebiller. Systematikken følger Carabidae of the World.
Utbredelse
Leistus fulvibarbis finnes helt sørvest i Europa og er utbredt i Nord-Afrika. Finnes ikke i Norge.
Utseende
Leistus fulvibarbis er mellom 6,5-8 mm lang. Den er mørkt farget med lysere gul-brune bein og antenner. Hver av dekkvingene har 10 lengderiller. Antennens tredje og fjerde ledd med en lang børste/børster i spissen, mens leddene ellers er bare og helt uten fine korte hår. (Krever forstørrelse for å se). Brystskjoldet har en hjertelignende form, bakhjørnene har rette vinkler. Overkjevene er på undersiden uthulte.
Levevis
Leistus fulvibarbis lever vanligvis på litt tørre lokaliteter, ofte med vegetasjon som skaper litt skygge. Den finnes ofte delvis nedgravd under løv eller i mose og er vanligvis nattaktiv og lever som predator på andre dyr. Larvene lever som predatorer, skjult i øverste laget av jorden.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Trevor
Trevor er et engelsk mannsnavn med walisisk opprinnelse.
Etymologi
Trevor er en engelsk form av walisiske Trefor. Dette var opprinnelig et etternavn dannet av et stedsnavn basert på cartref, «hjem, by», og mawr, «stor», eller môr, «sjø».
Utbredelse
Trevor var et populært navn i England fra 1940-årene til 1960-årene.
Kjente personer med navnet
Personene i listen er ordnet kronologisk etter fødselsår.
Daniel O’Shea
Daniel Patrick O'Shea (født 15. juni 1945 i Ajax i Ontario), canadisk ishockeyspiller som deltok i de olympiske vinterleker 1968 i Grenoble. O'Shea vant en olympisk bronsemedalje i ishockey i vinter-OL 1968 i Grenoble. Han var med på det canadiske laget som kom på tredjeplass i turneringen bak Sovjetunionen og Tsjekkoslovakia.
Det var åtte lag som deltok, det ble spilt en enkeltserie der alle lagene møttes en gang. Sovjetunionen vant serien med tolv poeng foran Tsjekkoslovakia med elleve poeng. Canada vant fem kamper og tapte to og ble nummer tre med ti poeng. Turneringen var også det 35. verdensmesterskapet i ishockey. O'Shea var forward og spilte sju kamper og scoret tre mål i OL-turneringen.
Mi Fei
Mi Fei (kinesisk: 米芾) eller Mi Fu, Den gamle Mi (født 1051 i provinsen Jiangsu i Kina, død 1107 i Kaifeng) var en kjent kinesisk maler under Song-dynastiet. Han levde på samme tid som den berømte mandarin og maler Su Dongpo, som han traff noen få ganger. Hans sønn, den unge Mi, var Mi Youren.
Mi Fei utviklet en helt ny stil, en tusjteknikk som kan minne om de vestlige akvareller. Stilen ble utøvd av hans sønn på så likt vis at man ofte kaller den for de begge Mis stil eller Mi-stil.
Norgesmesterskapet i boksing 1990
Norgesmesterskapet i boksing 1990 ble arrangert 2.–4. mars i Haugesund.
Kongepokalen ble vunnet av Ole Klemetsen.
Doping
Med doping i idretten menes brudd på idrettens dopingbestemmelser. Bestemmelsene er ganske omfattende, og begrepet får dermed en utvidet betydning. Antidoping Norge definerer doping slik:
Oppdagelse av brudd på dopingreglene kan føre til advarsel, eller utestengelse fra konkurranser på bestemt tid. Den strengeste straffen for første gangs domfelte er to år, mens de som blir tatt for andre gang kan bli utestengt for livstid. Brukere som oppdages kan også bli dømt til å gi fra seg medaljer de har tilegnet seg en periode i forbindelse med den positive prøven.
Det finnes treningssentere i Norge som forbyr doping.
Hensikten
Innen idretten er dette regnet som klare brudd på idrettens etiske regler, og idrettens lover, dopingbestemmelsene.
Ved utformingen av listen er det likevel lagt vekt på at det skal være mulig å behandle sykdom. En del langrennsløpere har dispensasjon for å bruke spesielle medisiner på dopinglista mot astmasykdom. En utøver som på grunn av sykdom trenger legemidler på dopinglista, kan få dispensasjon for bruk. En slik dispensasjon kan innebære at utøveren ikke vil kunne konkurrere i en bestemt periode.
Ære, berømmelse og økonomisk gevinst blir nevnt som motivasjon for å bruke dopingmidler for å forbedre sine resultater.
Medikamentgrupper
Flere grupper medikamenter kan på forskjellig vis være "nyttig" som dopingmiddel. De aller fleste gir bivirkninger og for en del av stoffene kan helserisikoen være stor.
Steroider
Anabole steroider er egnet til å øke muskelmasse og brukes i treningsperioder. Det har vært relativt mye bruk av anabole steroider i kroppsbyggermiljøene. Anabole steroider kan være nyttige for kreftpasienter for å hindre vekttap.
Anabole steroider gir mange bivirkninger, blant annet impotens, brystutvikling, aggresjon og andre psykiske forstyrrelser. Det mannlige kjønnshormonet testosteron er ett av mange anabole steroider. Det finnes et stort antall steroider med varierende grad av vevsbyggende effekt, kjønnsstimulerende effekt og effekt på salt og sukkerstoffskiftet.
Adrenerge stoffer
Midler som adrenalin og efedrin bedrer blodgjennomstrømning i muskulatur og kan gi bedre passasje av luft i luftveiene.
Andre hormoner
Andre hormoner enn steroider kan også være effektive i dopingsammenheng. Veksthormon vil øke muskelmasse. Veksthormon kan ellers brukes ved kortvoksthet.
Tyroksin som stimulerer stoffskiftet og beslektede midler kan øke ytelsesevnen.
Insulin som påvirker sukkeromsetningen, kan også øke yteevnen.
Amfetamin
Stimulerende midler som amfetamin øker følelsen av våkenhet etc.
Betablokkere
Betablokkere motvirker noen effekter av adrenalin, og vil virke hemmende i de fleste idretter, men for skyttere vil de dempe den naturlige muskeluroen i hendene, og det blir lettere å holde våpenet stødig.
Vanndrivende midler
Vanndrivende midler som furosemid og tiazider er egnet til å maskere bruk av andre midler, og de kan være egnet til å komme under en vektgrense i idretter der vekten er viktig.
Hemoglobinstimulerende midler
Erytropoietin er et hormon som normalt produseres i nyrene og stimulerer produksjon av hemoglobin og røde blodlegemer. Med mer hemoglobin blir oksygen lettere transportert fra lungene til muskulaturen. Dette er effekten som gjør høydetrening nyttig. For noen år siden var det vanskelig å påvise erytropoietin ved laboratorieanalyser.
Hormoinstimulert bloddoping har trolig tatt over for de mer tradisjonelle metodene.
Bloddoping
Bloddoping innebærer å tappe blod, vanligvis 1/2 liter, og gi det tilbake før konkurranse for å ha mer hemoglobin tilgjengelig og dermed medfører høyere oksygenopptak. Dette var metoden det finske langrennsmiljøet brukte da blodoverføringsutstyr ble oppdaget i søppelet. Ved høy konsentrasjon av hemoglobin og høyt antall røde blodlegemer kan viskositeten i blodet bli høy og det blir tungt å pumpe blodet igjennom blodårene. Denne dopingsmetoden er vanskelig å oppdage, fordi den er i hovedårsak ikke et dopingmiddel, men metoden er likevel ulovlig.
Lover og regler
Å tilvirke, innføre, utføre, oppbevare, sende eller overdra dopingmidler rammes av Almindelig borgerlig Straffelov § 162B og kan straffes med bøter eller fengsel inntil 2 år.
Meldeplikten
En idrettsutøver må levere en grovskisse om hvor han/hun oppholder seg tre måneder på forhånd, slik at vedkommende hver dag hele året kan være tilgjengelig for dopingtest. Dette meldes inn i et internasjonalt digitalt system som blir kalt ADAMS. Dersom utøveren befinner seg andre steder, kan dette bli meldt gjennom SMS. Tre brudd på meldeplikten under atten måneder er grunnlag for anmeldelse.
Politiets arbeide
Politiets «Operasjon Gilde» ledet i november 2011 til et beslag (hos en privatperson i Trondheim) av 140 kg pulver, en pillepresse samt en erkjennelse fra vedkommende om at han har «produsert dopingtabletter i garasjene sine i årevis». Nettstedet Anabolic Forums ble stengt av politiet den 13. juni 2011.
Rognkjekser
Rognkjekser (Cyclopteridae) er en familie av ulkefisker.
De har en dråpeformet kropp. Bukfinnene er omdannet til en sugeskive. Gjelleåpningene er korte, og de har ikke vanlige skjell. De fleste artene har beinknuter på hodet og kroppen, og disse knutene er viktige for å skille ulike arter. De har ikke svømmeblære. Noen arter har en sterk kjønnsdimorfisme, noe som har ført til at hann- og hunnfisker er blitt oppfattet som ulike arter.
De fleste artene er bunnlevende på kontinentalsokkelen, eller øvre del av kontinentalskråningen. Noen få er pelagiske på dypt vann. Mange, eller kanskje alle artene, gyter i grunne kystfarvann. Hannene vokter rogna etter gyting. Bunnlevende arter eter flerbørstemarker, krepsdyr og bløtdyr, mens de pelagiske tar saktesvømmende bytte, som maneter og kammaneter.
Utbredelsen omfatter Nordishavet og nordlige deler av Atlanterhavet og Stillehavet. De fleste artene finnes i Stillehavet.
Norske arter
Arten Eumicrotremus eggvinii ble beskrevet fra Norskehavet i 1956. DNA-analyser viser at den er hannene til vortekjeks og ikke en egen art.
Norpress
Norpress var et nyhetsbyrå eid av Orkla Media. Byrået ble etablert i 1946 da Høires Pressekontor, Høirepressens Propaganda- og Organisasjonskontor og Høirepressens Oslokontor slo seg sammen til Høires Pressekontor, senere Høyres Pressebyrå. Byrået ble finansiert av partiet og medlemsavisene, samt med statstilskudd.
I 1987 endret byrået navn til Norpress Norsk Pressebyrå i forbindelse med at det ble kjøpt av Orkla Media. Etter misnøye med byrået tok flere redaktører i Orkla initiativ til å etablere det konkurrerende byrået Avisenes Pressebyrå fra 1. januar 1998, og allerede sommeren 1998 ble Norpress lagt ned fordi en mistet de fleste Orkla-avisene som kunder.
Li skole (Nittedal)
Li skole er en ungdomsskole som ligger på Slattum helt sør i Nittedal kommune (Søndre Nittedal). Lihallen og Libadet ligger på det samme området, og Gjelleråsen Idrettsforenings kunstgressbaner ligger også tett inntil skolen.
Skolen har om lag 470 elever som kommer fra de tre barneskolene Holumskogen, Slattum og Ulverud.
Hamdi Salihi
Hamdi Salihi (født 19. januar 1984 i Shkodër) er en albansk fotballspiller som spiller i angrep for den kinesiske klubben Jiangsu FC. Han har tidligere spilt for klubbene KS Vllaznia Shkodër, Panionios, KF Tirana, SV Ried, Rapid Wien og D.C. United. Salihi har spilt flere landskamper for og på aldersbestemte landslag.
Klubbkarriere
Salihi startet sin fotballkarriere med ungdomsfotball hos hjemklubben KS Vllaznia Shkodër i 2000, hvor han ble hentet opp på førstelaget i 2002. I 2003/2004-sesongen etablerte han seg på førstelaget, og scoret 14 mål på 33 seriekamper i Kategoria Superiore. I hans tredje og siste sesong for klubben scoret han 16 mål på 20 seriekamper i første halvdel av 2004/2005-sesongen. Sommeren 2004 meldte han overgang til den greske klubben Panionios, men slet med å etablere seg på førstelaget og fikk kun seks seriekamper i Superligaen.
Etter ett års opphold i Hellas dro han tilbake til hjemlandet, hvor han skrev under på en kontrakt med KF Tirana i forkant av 2005/2006-sesongen. I sin første sesong scoret han 29 mål på 33 seriekamper, og bidro med det sterkt til at klubben vant Kupa e Shqipërisë. I tillegg ble han toppscorer i den albanske serien. Salihi fulgte opp med scoringer i første halvdel av 2006/2007-sesongen med 13 mål på 17 seriekamper, før han ble solgt til den østerrikske klubben SV Ried.
I hans første sesong for SV Ried scoret han seks seriemål, og bidro til at klubben endte opp på en andreplass i Bundesligaen. Salihi scoret også to mål under første kvalifiseringsrunde av UEFA-cupen 2007/08 mot Neftchi Baku PFC som førte klubben videre til tredje kvalifiseringsrunde. I 2007/2008-sesongen scoret han 12 seriemål, og i den påfølgende sesongen scoret han 14 seriemål, men i begge disse sesongene endte klubben opp som middelhavsfarer på tabellen.
Den 31. august 2010 ble Salihi solgt fra Ried til ligarivalen Rapid Wien, hvor han skrev under på en treårskontrakt. Ved sesongslutt hadde han scoret 17 mål, og bidro til at klubben endte på tredjeplass og kvalifikasjon til UEFA Europa League 2010/11. På sine tre sesonger i klubben scoret han totalt 36 seriemål på 67 kamper. Den 2. februar 2012 ble Salihi solgt til den amerikanske klubben D.C. United, hvor han i 2012/2013-sesongen spilte 23 seriekamper og scoret seks mål. Etter nøyaktig ett år i amerikansk fotball ble han den 3. februar 2013 solgt videre til den kinesiske klubben Jiangsu Sainty, hvor han i sin første sesong scoret ni mål på 28 seriekamper.
Landslagskarriere
Salihi fikk to kamper for Albanias U19-landslag i 2002, og tolv kamper for Albanias U21-landslag i perioden 2003 til 2005. Han fikk sin offisielle A-landslagsdebut for i en vennskapskamp hjemme mot  den 23. august 2007 (3–0), hvor han også scoret sitt første mål. Salihi scoret også et viktig mål i VM-kvalifiseringen 2014 gruppe E borte mot den 22. mars 2013 (0–1).
Filosofiåret 1715
Filosofiåret 1715 er en oversikt over hendelser, utgivelser og personer med tilknytning til filosofi i 1715.
Fødsler
og kunstmaler||align=center| ||align=center|1763/1764 ||
Cristiano Ronaldo
Cristiano Ronaldo dos Santos Aveiro (født 5. februar 1985) er en portugisisk fotballspiller som fra den 1. januar 2023 spiller for den saudiarabiske klubben Al-Nassr FC. Han er også kaptein for. Han spiller hovedsakelig midtspiss. Han har også til tider spilt sentralt som offensiv midtbanespiller eller hengende spiss eller ving. Han spilte for Sporting Clube de Portugal til 2003, for Manchester United 2003–2009 og for 2009–2018. Ronaldo regnes av mange som en av verdens beste spillere. Cristiano Ronaldo er tildelt Gullballen fem ganger (2008, 2013, 2014, 2016 og 2017) og er kåret til FIFA World Player of the Year de samme årene – i 2013 og 2014 var de to trofeene slått sammen. Begge tildeles Årets spiller i verden.
Bakgrunn
Ronaldo vokste opp i en fattig familie i Madeira. Moren jobbet på fabrikk og faren hadde alkoholproblemer, noe han døde av i senere tid. Familien hadde ikke råd til fotballsko da Ronaldo var barn, så han brukte gamle støvler han hadde arvet fra en av de andre guttene i familien sin, når han spilte fotball. Han likte heller ikke skolen og skulket mye i tillegg til å ikke alltid gjøre leksene sine. Han brukte også mye av barndommen sin på å spille fotball. Både skolen og foreldrene hans ble bekymret for at han ikke tok skolearbeidet på alvor. De mente at han ikke kunne leve av idretten, men i senere tid ble han en profesjonell fotballspiller.
Tiden som guttespiller
Ronaldo begynte å spille fotball som fireåring. Favorittlaget som gutt var Benfica, selv om han senere kom til å spille for hovedrivalen Sporting. Ronaldos første klubb var Andorinha, med faren José på sidelinjen. Allerede som tiåring hadde Ronaldo i 1995 fått rykte på seg i Portugal som en mulig kommende storspiller. De to lokale storklubbene CS Marítimo og CD Nacional ønsket derfor begge å knytte Ronaldo til seg. Marítimo var i utgangspunktet det største av de to, men etter at de misset et viktig møte med Andorinha-treneren ble det Nacional som ble Ronaldos nye klubb. Ronaldo gjorde det bra i Nacional, og ble invitert på prøvespill i Sporting. Prøvespillet gikk såpass bra at han ble kjøpt av hovedstadsklubben som trettenåring for en overgangssum på litt over 15 000 kroner.
Sporting Lisboa
Ungdomslaget til Sporting holdt til ved anlegget Alcochete, der Ronaldo fikk førsteklasses muligheter til å utvikle seg som fotballspiller. Likevel var den første tiden i Lisboa tung for unggutten, da Ronaldo ble mobbet av lagkameratene for Madeira-dialekten sin. Moren til Ronaldo måtte ved én anledning flys over fra Madeira for å bøte på hjemlengselen til Ronaldo. Ting gikk seg imidlertid til etterhvert som gutten ble eldre. Ronaldo gjorde det bra på U17-landslaget, og som 16-åring ble han den første spilleren i klubbens historie som i samme sesong spilte for både gutter-16, gutter-17, gutter-18, reservelaget og førstelaget. I september 2002 fikk han også sin debut i Mesterligaen i en kamp mot Inter Milano.
Sommeren 2003 spilte Manchester United treningskamp mot Sporting Lisboa. Atten år gamle Ronaldo imponerte stort, og Uniteds spillere oppfordret manager Alex Ferguson til å kjøpe unggutten. Ferguson hadde fulgt Ronaldo i flere år, og etter David Beckhams overgang til Real Madrid trengte United en ny høyrekant. Andre storklubber som AC Milan og Juventus var også interessert i den talentfulle vingen, men United handlet raskest og fikk skaffet seg Ronaldos underskrift bare én uke senere. Ronaldo gikk da opp i lønn fra drøye 3000 kroner i uken i Portugal til over 300 000 i uken i Manchester. Overgangssummen var på ca. 135 millioner kroner.
De tre første årene
I Manchester United fikk Ronaldo drakt nummer syv av manager Ferguson, en trøye som tidligere hadde tilhørt United-helter som George Best, Bryan Robson, Eric Cantona og David Beckham. Ronaldo har senere avslørt at han egentlig ikke ønsket denne, men at han ikke turte å krangle med Ferguson om draktvalget.
Ronaldo fikk sin debut i en hjemmekamp mot Bolton i august 2003 som innbytter i det sekstiende minutt, og imponerte raskt publikum på Old Trafford. I september møtte United Arsenal i Manchester, og i spillertunnelen kokte det over for flere spillere etter kampen i det som ble kjent som «slaget om Old Trafford». Ronaldo var innblandet i bråket, og ble bøtelagt 50 000 kroner av FA, og gitt en kraftig advarsel. Høstsesongen viste seg etter hvert å bli noe dårligere enn forventet, men Ronaldo fulgte opp den lovende debuten med en fantastisk vårsesong. I sin første sesong i Manchester scoret Ronaldo åtte mål på 39 kamper, inkludert åpningsmålet i FA-cupfinalen mot Millwall. Innsatsen gjorde at han ble kåret av klubben til sesongens beste spiller i 2003–2004.
2004/05-sesongen ble en nedtur for Ronaldo, men gode takter på slutten av sesongen gjorde at han endte opp med ni mål på 50 kamper. Blant høydepunktene var to mål i Uniteds sterke 4–2 seier borte mot Arsenal i februar, der han på egen hånd snudde kampen på fire minutter. Serien endte i skuffelse for Ronaldo og United, som havnet på tredjeplass hele 18 poeng bak gullvinner Chelsea. I FA-cupfinalen mot Arsenal spilte Ronaldo en god kamp og gjorde jobben sin i straffesparkkonkurransen, men på grunn av bommen til Paul Scholes trakk Londonlaget det lengste strået.
Neste sesong ble nok en gang en blandet opplevelse for Ronaldo. I oktober 2005 ble han arrestert av politiet, etter at en kvinne beskyldte ham å ha voldtatt henne på et hotellrom. Ronaldo nektet for anklagene, og fikk hele tiden full støtte fra klubben, spesielt av assistentmanager Carlos Queiroz. Måneden etter ble saken droppet, etter at Scotland Yards etterforskning konkluderte med at det ikke fantes bevis for voldtektsanklagelsen.
Voldtekstanklagene i kombinasjon med farens død gjorde at Ronaldo hadde en tøff periode før jul 2005, men han slo tilbake med full kraft på nyåret 2006. I februar scoret Ronaldo seks mål på fem kamper, inkludert ett i Carling Cup-finalen. Ronaldos tredje sesong i Manchester endte med at han for første gang nådde et tosifret antall scoringer i løpet av en sesong i United-trøya, med totalt 12 mål. I 2005 kåret også fotballfans fra hele verden Ronaldo til FIFPro Special Young Player of the Year.
2006/07: Ronaldos første seriemesterskap
Under fotball-VM sommeren 2006 bidro Ronaldo til at lagkameraten Wayne Rooney ble utvist i oppgjøret mellom England og Portugal. Dette gjorde Ronaldo til et hatobjekt i England, og det ble spekulert i om Ronaldo ville gå til en utenlandsk klubb. Ronaldo ønsket å forlate klubben, og den spanske klubben Valencia jaktet ham. Samtidig uttalte Ronaldo at han ønsket å spille for Real Madrid. Overgangsryktene løp imidlertid ut i sanden, og da Ronaldo spilte sin første kamp på engelsk jord igjen fikk han en varm velkomst av Manchester Uniteds tilhengere. Før første hjemmekamp på Old Trafford oppfordret også Rooney klubbens fans om å legge VM bak seg, og en Ronaldo i storform fikk fansens fulle støtte under 3–0-seieren mot Sevilla, der han scoret på et av sine karakteristiske frispark.
Allerede i første seriekamp mot Fulham viste Ronaldo og United at de mente alvor med planene om å ta seriegull. Ronaldo scoret ett mål i en sterk 5–1-seier, og alt uvennskap mellom Rooney og Ronaldo var glemt da Rooney uttalte til mediene etter kampen at «folk sier så mye uten at de kjenner oss. Jeg mener Cristiano var briljant i dag, og han scoret et flott mål». Ronaldo var i god form utover høsten, og etter 3–0-seieren over Portsmouth i november fikk han kjempeskryt av Alex Ferguson etter frisparkperlen i kampen som markerte Fergusons tyveårsjubileum som United-manager. I slutten av november lå United omtrent likt med Chelsea i toppen av tabellen, og en selvsikker Ronaldo hadde stor tro på United-triumf. «Jeg tror faktisk vi er kapable til å vinne alt – både serien, FA-cupen og Mesterligaen» uttalte han til engelsk presse.
I desember var Ronaldo innblandet i en kontrovers, etter at han gikk overende i straffefeltet uten at Middlesbrough-keeper Mark Schwarzer hadde vært nær ham. Alex Ferguson støttet Ronaldo og mente at straffen var klar, mens Middlesbroughs manager Gareth Southgate gikk langt i å antyde at Ronaldo hadde for vane å filme. Ronaldo fikk mye kritikk i pressen i dagene etter kampen, som endte i seier 2–1 til United. Tre dager senere gikk Ferguson til motangrep mot Ronaldos kritikere, og mente at anklagene om filming var en lenge planlagt kampanje fra avisenes side som hevn for hendelsen under VM.
To mål av Ronaldo i seieren mot Aston Villa på lille julaften gjorde at United toppet tabellen før jul, og Ferguson uttalte etter kampen at «Ronaldo var fantastisk. Han har en strålende sesong». Ronaldo ble kåret til Premier Leagues beste spiller både i november og desember. Ronaldos storspill satte fart i overgangsryktene igjen, og Real Madrid var villig til å bla opp 330 millioner kroner for å sikre seg portugiserens underskrift. Juventus ville bytte bort Gianluigi Buffon for å få Ronaldo, samtidig som også Barcelona meldte at de ønsket ham. United-direktør David Gill var imidlertid klar på at Ronaldo ikke var til salgs.
Resten av sesongen var Ronaldo i svært god form. Etter at han hadde ledet United til seier 4–0 på White Hart Lane var det seks poeng ned til utfordrer Chelsea, og i slutten av februar økte forspranget til ni poeng etter at Ronaldo avgjorde kampen mot Fulham to minutter før full tid etter et fantastisk raid opp venstrekodanten. De siste månedene i sesongen 2006/07 var egentlig United aldri truet, og vant til slutt serien med seks poeng. Ronaldo hadde en god sesong med 17 ligamål, og ble første spiller siden Andy Gray i 1977 som ble kåret til både PFA Player of the Year og PFA Young Player of the Year i samme sesong.
2007/08: Nytt seriemesterskap, Champions League-triumf og UEFAs gullstøvel
Sesongen 2007/08 startet svakt for United. I bortekampen mot Portsmouth ble Ronaldo utvist etter å ha skallet til vertenes Richard Hughes, noe som førte til at han ble utestengt i tre kamper. I september ble også en pinlig affære avslørt i sladrepressen, da fem luksusprostituerte solgte historien om hvordan de deltok i en orgie med Ronaldo og de to lagkameratene Nani og Anderson til den britiske avisen News of the World.
Utover i 2007/08 tok spillet seg opp både for Ronaldo og United. Rundt årsskiftet kjempet United i toppen mot Arsenal, og hadde grep om ligaledelsen før møtet med West Ham. Ronaldo scoret 1–0-målet etter et kvarter, men ble syndebukk da han bommet på straffe i andre omgang slik at West-Ham kunne snu kampen til seier 2–1 i sluttminuttene. Ronaldo tok imidlertid hevn like etterpå, da han scoret hattrick hjemme mot Newcastle i en imponerende 6–0-seier. Dette var Ronaldos første hattrick i United, og førte United opp på tabelltopp igjen. Senere i januar avgjorde Ronaldo bortekampen mot Reading etter et raid fra midt på egen banehalvdel. Da var Ronaldo oppe i 23 mål i 2007/08-sesongen, og avisen begynte å spekulere i om 22-åringen kunne klare å slå Ruud van Nistelrooys United-rekord fra 2002/03 med 46 scoringer. Senere i januar sendte Ronaldo Tottenham ut av FA-cupen med to mål, før to mål mot Portsmouth gjorde at United gjenvant serieledelsen fra Arsenal. Ronaldos andre mål var på frispark fra 25 meter, og Ronaldo selv bare ristet på hodet da ballen føk inn. «Det må være det beste frisparket jeg har sett i eliteserien. Ingen keeper i verden hadde tatt den», sa manager Alex Ferguson etter kampen.
I starten av mars sendte Ronaldo United videre til kvartfinalen i Mesterligaen etter å ha scoret kampens eneste mål hjemme mot Lyon. Få dager etterpå uttalte Ronaldo i media at United var kapable til å vinne både serie, FA-cup og europacup. Treble-drømmen ble imidlertid knust etter hjemmetapet mot Portsmouth i cupen. Ferguson var rasende på dommer Martin Atkinson etter det han mente var stygt spill mot Ronaldo. Ronaldo selv var enig med Ferguson. «Dommerne beskytter ikke spillere med ferdigheter. Når jeg tenker på hva som skjedde med Arsenal-spilleren blir jeg redd for å gjøre annerledes ting. Noen spillere gjør uforståelige forseelser og dommerne beskytter forsvarerne, ikke de med ferdigheter! Det er veldig skuffende og jeg tenker mye på å endre min spillestil», uttalte Ronaldo etter kampen, og refererte til hvordan Arsenals kroatiske spiller Eduardo da Silva tidligere i sesongen var blitt langtidsskadet etter en stygg takling. United var imidlertid fortsatt med i kampen om seriegullet, og i midten av mars tok igjen United serieledelsen fra Arsenal etter at Ronaldo reddet tre poeng i kampen mot Derby. Etter to Ronaldo-mål (deriblant en ny frispark-perle) mot Bolton uken etter fikk United en luke på tre poeng ned til Arsenal og fem poeng til Chelsea. Ronaldos scoringsform fortsatte med ett mål i 3–0-seieren mot Liverpool, mens han i neste runde åpnet scoringsballet med en hælspark-scoring mot Aston Villa i en kamp United vant 4–0. Ved inngangen til april lå United seks poeng foran Chelsea på annenplass.
I kvartfinalen i Mesterligaen åpnet United med seier 2–0 borte mot Roma, og med mål av Ronaldo og Wayne Rooney var United i praksis videre allerede etter første kamp. Ronaldo scoret Uniteds åpningsmål med hodet, og uttalte etter kampen at «jeg må se målet på TV, for jeg ble fortalt at det var bra. Jeg husker det ikke, og klarte ikke nyte det, siden jeg ble litt skadet da skjedde». «En fantastisk heading. Han minnet om meg. Jeg var jo spiss», spøkte en storfornøyd Ferguson på den påfølgende pressekonferansen. Ronaldo fikk imidlertid kritikk fra Roma-leiren etter kampen, og Roma-spilleren David Pizarro hevdet at «selv om han er en fantastisk spiller, er han arrogant. Han gjør mye ondskapsfullt på banen».
I midten av april var det duket for et gigantoppgjør på Old Trafford da Arsenal kom på besøk. Arsenal tok ledelsen etter et mål av Emmanuel Adebayor, men United utlignet da Ronaldo scoret på straffespark etter en hands av William Gallas. 18 minutter før slutt fikk United frispark i en farlig situasjon, og mens Arsenal fokuserte på Ronaldo tok lagkamerat Owen Hargreaves frisparket og avgjorde kampen ved å sette det i mål.
I Champions League-semifinalen åpnet United borte mot Barcelona. United fikk straffespark etter ett og et halvt minutt, men den vanligvis så sikre Ronaldo bommet. Bommen så imidlertid ikke ut til å ødelegge selvtilliten til Ronaldo, og han sa til Sky Sports etter kampen at «dette er ikke noe problem. Jeg scorer i Manchester i stedet». Ronaldo scoret ikke i returkampen i Manchester, men etter mål av Paul Scholes gikk United videre til finalen med 1–0 sammenlagt.
Helgen før semifinaletriumfen tapte United mot Chelsea og ble satt under kraftig press i Premier League. Hjemme mot West Ham gjorde imidlertid United jobben etter Ronaldos 29. og 30. seriemål for sesongen, og med seier i siste kamp over Wigan ville United bli seriemestere. United motsto presset, og etter mål av Ronaldo og Ryan Giggs vant United 2–0. Ronaldo scoret sitt 31. ligamål i serieavslutningen, og ble dermed Premier Leagues toppscorer.
I Mesterligafinalen mot Chelsea scoret Ronaldo Uniteds 1–0-mål med en heading da oppasseren Michael Essien stod og sov. London-laget slo tilbake med en scoring av Frank Lampard like før pause, og både annen omgang og ekstraomgangene ble målløse. Dermed var det duket for straffesparkkonkurranse. Etter at hvert lag hadde tatt to straffer hver var det Ronaldos tur, men skuddet endte med at Chelsea-keeper Petr Čech reddet. Ronaldo så derfor ut til å bli den store syndebukken, men da også Chelseas John Terry bommet på den femte og avgjørende straffen stod lagene igjen likt. Etter tilsammen 14 straffer kom avgjørelsen da United-keeper Edwin van der Sar reddet forsøket fra Nicolas Anelka, og United ble igjen mestere av Europa – ni år siden sist og 40 år siden første gang.
Sommeren 2008 : Real Madrid på Ronaldo-jakt
Etter EM i fotball 2008 gikk Ronaldo ut og sa at han ønsket en overgang til den spanske storklubben. Ronaldo uttalte til en portugisisk avis at «sjansene [for en overgang] er store, men som jeg har sagt, så avhenger det ikke av meg». Manchester United gikk raskt ut og avviste en overgang, og skrev i en pressemelding på nettsidene sine at de ville avvise alle bud. Spekulasjoner om en overgangssum på 800 millioner kroner sirkulerte i mediene, men Real Madrid-president Ramon Calderon uttalte at slike beløp var totalt urealistisk. Ryktene om en rekordovergang fortsatte, og tidlig i juli gikk United nok en gang ut og sa at Ronaldo ikke var til salgs.
Uken etter blandet FIFA-president Sepp Blatter seg inn i overgangssaken. Blatter uttalte at om Ronaldo ville til Real Madrid, så skulle han få lov til det. «I fotball er det altfor mye 'moderne slaveri' hvor man kjøper spillere her og der og sender dem et eller annet sted», sa han videre. Blatters utspill ble like etterpå slaktet av UEFAs kommunikasjonssjef William Gaillard. Blatters utspill fikk støtte fra Ronaldo selv, som uttalte at han var fullstendig enig med FIFA-presidenten. Flere andre fotball-managere gikk også ut mot Blatter, men Blatter uttalte at han ikke hadde planer om å trekke tilbake utsagnet. Overgangsfarsen gjorde også at Ronaldo gikk fra å være helt til syndebukk blant fansen, og i United-forumene på Internett oppfordret tusenvis av fans klubben til å kvitte seg med portugiseren. Også under Ole Gunnar Solskjærs debut som Uniteds reservelagstrener protesterte fansen, og hengte opp et banner med teksten «Ronaldo slave out».
Kort tid etter gikk Ferguson nok en gang ut og sa at Ronaldo ble i United. Ramon Calderon i Real Madrid avviste Fergusons uttalelse og hevdet at den bare var er en del av et taktisk spill for å presse opp prisen på Ronaldo. Samtidig gikk Tottenham-styreformann Daniel Levy hardt ut mot Ferguson og anklaget ham for dobbeltmoral. Ferguson var nemlig på samme tid ute etter den bulgarske Tottenham-spissen Dimitar Berbatov, og hadde garantert at bulgareren ble United-spiller. Dette fikk Levy til å tenne på alle plugger, og i en pressemelding skrev han at Fergusons Berbatov-garanti var «mest sannsynlig en av de verste fornærmelsene fra en manager i Premier League til dags dato og helt utrolig hyklersk med tanke på hva han selv har sagt i forbindelse med Cristiano Ronaldo og Real Madrid».
Real Madrid
Den 10. juni 2009 ble klart at Manchester United hadde akseptert et tilbud fra Real Madrid på 80 millioner pund. Det var Alex Ferguson som hadde bestemt at de skulle takke ja til tilbudet selv.
Cristiano Ronaldo spilte i Real Madrid fra 2009 til 2018 og vant 15 trofeer: To La Liga-mesterskap, to Copa del Rey, fire UEFA Champions League, to UEFA Super Cup og tre VM i fotball for klubblag. Ronaldo er mestscorende i Real Madrid gjennom alle tider med 450 mål i alle turneringer.
Juventus
Den 27. august 2021 ble Manchester United og Juventus enige om en overgangssum for Cristiano Ronaldo. Personlig kontrakt og medisk test gjenstår før overgangen er offisiell.
Manchester United
Den 31. august 2021 ble det bekreftet at Ronaldo hadde inngått en toårskontrakt med sin gamle klubb Manchester United. Den 22. november 2022 forlot han Manchester United.
Landslagskarriere
Ronaldo spilte på flere aldersbestemte landslag. Han deltok i U17-EM i 2002, og har også U18- og U21-kamper. Han fikk sin debut for seniorlandslaget i august 2003, da han kom på som innbytter i andre omgang mot.
EM i fotball 2004 gikk på hjemmebane i Portugal. I EMs åpningkamp møtte Portugal de antatt svakere, men på tross av ett mål av Ronaldo tapte Portugal 2–1. Tapet var svært pinlig for portugiserne, og laget ble pepet av banen hjemme i Porto. Portugal gikk imidlertid videre etter seire mot og  i de to neste kampene, etter at Ronaldo hadde gjort en svært god kamp i den avgjørende kampen mot spanjolene.
I kvartfinalen møtte Portugal. Ronaldo og kollega Luis Figo herjet tidvis med Englands høyreback Gary Neville, men etter ekstraomganger stod det 2–2. Etter bom av Darius Vassell og David Beckham i straffesparkkonkurransen gikk imidlertid Portugal videre. I semifinalen ventet. Ronaldo åpnet scoringsballet med en heading i det 26. minutt, i en kamp portugiserne vant 2–1. I finalen ventet sensasjonslaget Hellas, og portugiserne hadde mye å hevne etter det overraskende tapet i gruppespillet. Hellas rystet imidlertid fotball-Europa nok en gang, og vant 1–0. Ronaldo var oppløst i tårer etter kampen, og kritiserte måten Hellas vant på da han uttalte til pressen at «de spiller ikke fin fotball, og scoret mål på den eneste sjansen de hadde».
Han ble tatt ut i s EM-tropp til EM i Frankrike 2016 der Portugal vant.
Han ble tatt ut i Portugals tropp til FIFA Confederations Cup 2017 i Russland.
Han ble tatt ut i Portugals tropp til VM i fotball 2018 i Russland.
Den 23. juni 2021 tangerte han Ali Daeis rekord for flest landslagsmål (109 mål).
Han ble tatt ut i s tropp til VM i fotball 2022 i Qatar.